Bedre Byggeskik

Landsforeningen Bedre Byggeskik var en innflytelsesrik dansk landsdekkende forening, som ble opprettet av en gruppe danske arkitekter 27. juni 1915. Blant stifterne var Thorkild Henningsen og Carl Brummer. Foreningen ble nedlagt i 1965, og betegnelsen «Bedre Byggeskik» brukes nå i Danmark om en stilperiode i dansk arkitektur i årene fram til andre verdenskrig. Denne stilperioden tok utgangspunkt i eldre dansk byggeskikk, og overlappet nyklassisismen.

Historie 
Formålet med foreningen var å forbedre den danske bygningskultur, og dette foregikk gjennom den såkalte tegnehjelpen hvor foreningens arkitekter tegnet enkle hus, som var kjennetegnet ved bruk av enkle materialer og håndverksmessige gode løsninger. Tegningen kunne bestilles hos foreningen og deretter få en lokal byggmester til å oppføre huset, noe som er årsaken til at de ofte omtales som en «murermestervilla». Det var normalt et symmetrisk hus i en og en halv etasje i røde mursten og med rødt, halvvalmet tak og kjeller. Bevegelsens idealer overlapper i stor utstrekning med nyklassisismen, selv om Bedre Byggeskik-normen vanligvis ga arkitektene større frihet til å benytte pittoreske detaljer.

Holbæk var et tidlig arnested for denne arkitektur-retningen (særlig veien Bakkekammen) med arkitektene Ivar Bentsen og Marius Pedersen. Bentsen hadde allerede i 1911 startet en «bygmesterskole» i byen. Akademisk Arkitektforenings tegnehjelp, etablert i 1907, Landsudstillingen i Århus i 1909 samt P.V. Jensen Klints argumentasjoner i boken Bygmesterskolen var tidlige forløpere for Bedre Byggeskik.

Foreningen eksisterte fram til 1965, men allerede fra rundt 1930 begynte den å miste innflytelse i byene og tape terreng i forhold til funksjonalismen. Poul Henningsen og kretsen omkring det kulturradikale tidsskriftet Kritisk Revy gjorde narr av Bedre Byggeskik, som de anså for en stilistisk tvangstrøye og et regressivt, tilbakeskuende kulturfenomen, som de kalte «akademisk Arkitekturs Nulpunkt». Men i byggeskikken på landet levede innflytelsen til langt ut i 1940-årene.

Institusjoner og kvarterer med bebyggelser i Bedre Byggeskik 

 Annebergparken nær Nykøbing Sjælland
 Bavnevangens Haveby i Brønshøj
 Frederiksberg Kommunale Funktionærers Boligforening
 Grøndalsvænge i Grøndal
 Den Sønderjyske By på Frederiksberg
 Studiebyen i Hellerup
 Bakkekammen i Holbæk

Sentrale utøvere innen Bedre Byggeskik 
 Carl Andersen – Lolland
 Fredrik Appel – særlig Tåstrup
 Anthon Bendix – Københavns omegn
 Ivar Bentsen – særlig Holbæk
 Martin Borch
 Carl Brummer – København og Nordsjælland
 Cosmus Bræstrup – Gentofte kommune og Nordsjælland
 Ove Funch-Espersen – Bornholm
 Niels Gotenborg – særlig København
 Peder Gram – særlig Sønderjylland
 Claudius Hansen
 Thorkild Henningsen – København og omegn
 Elliot Hjuler – Københavns, Frederiksberg og Gentofte kommuner
 Johannes Holck – især Nysted
 Poul Holsøe – København
 Frederik Kiørboe
 P.V. Jensen Klint
 Sylvius Knutzen – særlig Hjørring
 August J. Nielsen – primært Amager, Vanløse og Gentofte kommune
 Harald Nielsen
 Peter Nielsen – København og omegn
 Einar Packness – særlig Nordjylland
 Hother A. Paludan – særlig Nordjylland
 Aage Paul-Petersen - især Gentofte kommune
 Marius Pedersen – særlig Holbæk
 Ernst Petersen – særlig Kolding
 Ulrik Plesner – særlig Skagen og Ringkøbing
 Georg Ponsaing – København og omegn
 Ejnar Mindedal Rasmussen – særlig Ollerup
 Carl Schiøtz – København og omegn
 Robert V. Schmidt - Kolding
 K.T. Seest – særlig Søborg og Frederiksberg
 Hans Georg Skovgaard – København og omegn
 Morten Skøt – Hadsund, Hobro og Himmerland
 Johan Speyer – København og omegn
 Lauritz Thaysen – særlig Tønder
 Kai Turin – København og omegn
 Jesper Tvede – København og Nordsjælland
 Kristoffer Varming
 Niels Westergaard – København og omegn
 Einar Ørnsholt – særlig Nakskov

Litteratur 
 Lene Floris: Bedre byggeskik. Bevægelse og bygninger, Holbæk museum og Thaning & Appel 2005 ISBN 87-413-6428-7

Danske organisasjoner
Arkitektur i Danmark
Arkitektoniske perioder
1915 i Danmark
Organisasjoner etablert i 1915
Opphør i 1965